Luister: Ma se pelgrimstog vir oorlede seun | Maroela Media
Lihan en Elphia du Plessis. Foto: Facebook
Hierdie brief is deur Elphia du Plessis geskryf. Maroela Media het ook met Du Plessis gesels oor die pelgrimstog wat voorlê.
In Junie 2014 het Maroela Media ‘n paar berigte oor my seun, Lihan du Plessis, wat op 16 Junie 2014 in ‘n fratsongeluk op ‘n plaas naby Bismarck (Washburn) in North Dakota in die VSA dood is, geplaas. Die manier waarop die berig geskryf was, het so baie harte aangegryp en ek het van heinde en ver ondersteuning gekry, van bekendes en onbekendes, van Afrikaanssprekendes en anderstaliges, van mense uit my verre verlede, ouers wat al in dieselfde bootjie was.
Dis nou byna ‘n jaar later, ‘n jaar van baie vrae en min antwoorde, van hoogtepunte en laagtepunte, ‘n holderstebolder getuimel waar dit partymaal gevoel het of my wêreld heeltemal uit sy wentelbaan geruk word. Al daardie eerstes sonder my grootseun – sy 28ste verjaarsdag ‘n maand na sy dood, my verjaarsdag sonder die vroegoggend telefoonoproep waar hy eers baie laf vertel dat die OU vrou darem nou regtig oud raak en dan hy wat bewoë raak wanneer hy dankie sê vir alles wat sy ou moedertjie vir hom en sy boetie doen, Kersfees, toe 2014 sy laaste asem uitblaas en sy plek vir 2015 verruil en ek nie die gebruiklike HAPPY HAPPY-boodkap kry nie.
Die heel ergste was die 30ste April, daardie dag toe ek hom die laaste keer lewendig gesien het, daardie dag toe hy op die Kaapse lughawe op die vliegtuig geklim het en met groot drome en sterre in sy oë op ‘n volgende groot avontuur vertrek het. As ek maar geweet het dat ek hom nooit weer sal sien nie, sou ek hom net ‘n bietjie langer styf teen my vasgedruk het, sou ek nog een keer vir hom gesê het hoe lief ek vir hom is en hoeveel hy vir die hele familie beteken. Moedersdag, oupa Dirk se begrafnis!
Ek het intussen na ‘n nuwe dorp verhuis, by ‘n nuwe werk begin en vang ek myself nog gereeld dat ek vir hom ‘n whatsapp wil stuur oor iets wat gebeur het, of ‘n foto van ‘n mooi plek wat ek besoek het. Maar dan tref dit my dat daar nie ‘n telefoonlyn of selfoonsein hemel toe is nie en dat net die selfoon op my bedkassie gaan bliep met ‘n boodskap wat ek self gestuur het.
Maar die lewe gaan aan. Mense vergeet, fokus weer op hulle eie dinge, hartseer tref ander families en ondersteuning word verplaas na waar dit nodig is. Maar daar is geen seerder seer as vir ‘n ouer wat ‘n kind aan die dood afgestaan het nie, maak nie saak hoe oud die kind was of wat die omstandighede was nie. My ouma Botha was ‘n vreeslike verbitterde vrou tot en met haar dood in 1979 en niemand kon verstaan waarom nie, maar nou weet ek – Ouma het 6 kinders in die wêreld gebring, waarvan net 2 haar oorleef het. En in daardie tyd was ‘n psigiater wat kon help met antwoorde op die vrae, ‘n rariteit en pille was ‘n euwel. Die arme predikant moes maar instaan vir al die ondersteuning en was nie altyd daarvoor opgelei nie.
Hierdie is ‘n lang inleiding om by die kruks van die storie uit te kom – ek vertrek die 10de Junie op ‘n pelgrimstog North Dakota toe en wil probeer om binne 10 dae in my kind se voetspore van die laaste 6 weke van sy lewe te loop, of liewer te hardloop want hy was altyd aan die beweeg. Die eienaar van die plaas waar die ongeluk gebeur het, was so gaaf om toestemming te gee dat ek die 16de Junie die plaas en die ongelukstoneel kan besoek. Daardie dag gaan bitter moeilik wees, maar ek wil dit doen en ek wil dit alleen doen. Hopelik kry ek dan berusting en kan daarna weer aangaan met my lewe. Die Bismarck Wolves (veral die kaptein en spanbestuurder, Tyler Everding) waar Lihan American Football gespeel het, het gehelp met my reisreëlings, en ek het afsprake met verskeie mense wie se paaie syne gekruis het daardie 6 weke in North Dakota.
Ek wil vra dat al die lesers van Maroela Media hulle gebede en positiewe denke saam met my sal stuur. Hierdie is ‘n hoofstuk wat nou afgesluit moet word, want terwyl ek nog daarmee besig is, skeep ek my Jurie-kind geweldig af en terwyl hy en Melissa opgewonde en entoesiaties besig is om aan hulle troue van die 3de Oktober te reël, sit ek nog elke dag in my kokon van hartseer en treur vasgevang. Daar sal seker nooit antwoorde op al die vrae wees nie, maar ek glo en vertrou dat die intensiteit van die vrae met tyd minder sal word.
Deel van: Karmenaadjies, Podsendings, Só sê die lesers
ToekomsVenster: Ons leef nie vir onsself nie
Charlotte van Leeuwen · 4 jaar gelede
Jy doen die regte ding. Dit gaan seer wees, maar dit gaan ook vir jou soveel mooi herinneringe gee om te beleef waar jou kind sy laaste dae deurgebring het. Baie sterkte en mag jou siel gevoed word. Ek ken jou pad en weet dat tyd die seer sagter maak, maar omdat ons hulle lief het bly hulle vir altyd in ons harte. Mag die Here se genade ook vir jou genoeg wees.
Elphia · 4 jaar gelede
Baie dankie Charlotte
♥♥♥ MOEDER LIEF,JY DRA MY GROOTSTE HARTSWENSE MET JOU SAAM AMERIKA TOE!! MAG GOD JOU STYF VASHOU!!! EK HET SELF OOK ‘N SEUN WAT NOU AL 13 JR DAAR BLY + MAAR MY HART IS ALTYD BY HOM!!! EK Sè ALTYD VIR HOM,EK SAL MET ‘N ROEIBOOTJIE SOONTOE GAAN AS EK MOET!!! TONNE LIEFDE VIR JOU AL KEN EK JOU NIE!!!
Baie dankie Susan, ek waardeer dit
Wat ‘n hartseer verhaal. Elphia, ek wil jou alle sterkte en krag toebid vir jou pelgrimstog. Weet dat die Here saam met jou die pad sal stap en dat jy deur Sy groot genade en liefde die krag sal ontvang om weer vrede te kry. Ek het self my seun van 25 jaar so ongeveer ses maande aan ‘n massiewe hartaanval verloor, in sy slaap. DIE VRAE HOU NOOIT OP NIE EN DIE GEMIS RAAK SOMS TE VEEL. !! Sterkte .
Baie sterkte Chris. Dis ‘n seer waarvoor daar nie pleisters is nie en vrae waarvoor daar nie antwoorde is nie!
Ek glo jy sal aanvaarding en berusting kry as jy die paadjie stap – sterkte, pas jouself mooi op! Kom veilig terug met ‘n hart vol herinneringe!
Baie dankie, Louise
Sharon Anderson · 4 jaar gelede
Dankie aan die polisie. Ek kan net met lof praat elke keer wat ek met ons manne blou te doen gekry het.
Elphia, dit is baie duidelik jy het nog nie afskeid geneem nie,en die rouproses is nog nie afgehandel nie. Die geleentheid was nie daar nie,maar jy is beslis daarmee besig. Ek vertrou dat jy berusting sal vind by die besef van die finaliteit van die dood wat n werlikheid in ons aardse lewe is. Wees verseker,in n noue verkouding met jou Verlosser sal daar genesing kom en selfs ook weer vreugde al is dit moeilik om dit op hierdie stadium te glo. Sterkte en seen op hierdie weg word jou toegebid.
Kom terug met berusting, want jou ander seun Jurie het jou nou dubbel nodig: Hy het sy broer verloor en tot ‘n mate sy ma. Konsentreer op hom en sy ‘nuwe lewe’ as jy terugkom; leef vir die lewendes.
Netta · 4 jaar gelede
Elphia, sterkte. Ek dink aan jou.
Hannalene Greyling · 4 jaar gelede
Wat ‘n aangrypende verhaal uit n moeder se hart. Jy het my in trane. Mag jy jou antwoorde vind en berusting. My beste wense vergesel jou.
Liewe Mamma Elphia,
Mag jy God se liefde en beskermde hand in jou wese ervaar. Om op Lihan se laaste spore te loop is ‘n gebaar wat almal nie beskore is nie, jy is baie bevoorreg. Om-arm en koester dit liewe Mamma, ek ken jou nie maar dra jou seer saam jou.
Op ‘n dag gaan jy berus met dat jy nie al die antwoorde het of ooit gaan kry nie, maar dis ok dan so.
Geniet ook jou ander se seun se troue en toekomstige pienk voetjies.
PS: Laat weet ons na afloop van jou reis hoe dit was. Baie liefde.
Sou jy dalkies nog hierdie sien voor jy gaan, ons “stap” elke tree saam met jou in ons gedagtes. My seun (16) in 2000 verloor en op sekere dae (soos jy noem, Kersdag, sy verjaarsdag ens) is steeds bitter swaar, so ek verstaan. My heel beste wense gaan saam met jou wanneer jy vanag vertrek.
Baie sterkte aan engel van ‘n ma, hoop jy kry antwoorde op jou vrae en die berusting wat jy nodig het. Jy het so baie mooi herhinneringe, koester dit. Beste wense.
Elphia, ons as ouers, kan onsself net indink wat jy moet beleef. My hart gaan uit na jou en ek kon nie help om sommer net te huil toe ek na hierdie onderhoud luister nie. Mag jy berusting vind in hierdie seer pad wat jy nog moet stap en mag die Heilige Gees jou vooruitgaan. Ons dra jou in ons gebede op, en so ook elke ander ouerpaar wat al kinders aan die dood afgestaan het. Ons kan net aan ons geloof vashou.
Shalom. Mag jy God se vrede en berusting vind.
Marina · 4 jaar gelede
Baie sterkte aan jou, die pad wat jy nou gaan stap is nie maklik nie, maar die laning waarin jy moet gaan wandel, gaan die seer met tyd heel. Vra jou vrae, huil jou huil. Want jy mag!!!
Trane maak skoon, maar nooit sal vergeet nie, jy sal onthou tot jy jou seun ontmoed by ons Vader. Hy het vir jou liefde en geluk gebring, maar God het hom net geleen. Jurie is ook daar en hy verstaan al voel dit jy skeep hom af. Kom terug, kom en probeer om die stukke op te tel, maar jy hoof nooit sterk te wees vir niemand nie. Jy is ‘n ma, en net ‘n ma sal weet hoe seer is daardie seer, wat self in jou bos gekap het. Sterkte aan jou, mag God jou seer met liefde en mooi herrineringe vul.
die pad wat ons sonder ons kinders is nie vir sissies nie….maar stap dit met die wete God stap saam met jou…. ek hoop die trippie bring berusting …. en waardeer jou kinders by jou met die wete elke oomblik is kosbaar….. hugz van nog ‘n ‘moeder van ‘n engel